User:काशी तीर्थ सुधार ट्रस्ट/sandbox/स्थापित सन 1926, संस्थापक राजा सर मोतीचंद

हमारे उद्देश्य:

अविरल एवं निर्मल गंगा

घाटों का सुंदरीकरण:

ऐतिहासिक धार्मिक धरोहरों का संरक्षण

अविरल एवं निर्मल गंगा:

गंगा की अविरलता और निर्मलता के साथ हमारी सबसे बड़ी पूंजी गंगा घाटों का संरक्षण न्यास की प्राथमिकता होगी। जर्जर घाटों की मरम्मत, पुराने घाटों का संरक्षण, स्वच्छता आदि के लिए निरंतर प्रयास होगा।

कला-संस्कृति संरक्षण:

काशी तीर्थ सुधार ट्रस्ट काशी की परंपराओं को संरक्षित करने के साथ ही इसे अंतर्राष्ट्रीय फलक तक पहुंचाने का प्रयास करेगा। यहां के मेले, गीत, संगीत, कला, कौशल, शिक्षा, पत्रकारिता, पांडित्य, आयुर्वेद आदि के संवर्धन की राह निकाली जाएगी।

हस्तशिल्प संवर्धन:

काशी की हस्तकला दुनिया के लोगों को अपना मुरीद बनाए हुए है। यहां की हस्तकला को दुनिया के मंच पर तो सम्मान मिला लेकिन कलाकारों को नहीं। न्यास काशी के हस्तकला शिल्पकारों को भी समय के अनुरूप दक्ष करने का प्रयास करेगा।

धरोहर संरक्षण:

काशी के पर्यावरण संरक्षण, स्वास्थ्य, सुशिक्षा, नारी सशक्तिकरण, जल संरक्षण, गरीबी उन्मूलन व युवाशक्ति का सही नियोजन करना न्यास का प्राथमिक है। काशी का हर युवा दक्ष हो, हर हाथ को हुनर मिले इन लक्ष्यों के साथ ही काशी तीर्थ सुधार ट्रस्ट काशी को ‘स्मार्ट बनारस’ बनाने की राह गढ़ रहा है।

ऐतिहासिक पृष्ठभूमि :

काशी संतों व विद्वानों धरती है। यहां सर्वधर्म समभाव की गंगा हमेशा से प्रवाहित होती रही है। यह जैन धर्म के पाश्र्वनाथ की धरती के साथ भगवान बुद्ध की उपदेश स्थली भी है। यहां एक ओर कंकड़ में शंकर और पग पग पर हर हर महादेव का उद्घोष है तो दूसरी ओर अजान की गूंज भी। गुरुद्वारे के वाहे गुरु का स्मरण है तो भगवान जीसस की प्रार्थना भी। ऐसे में काशी की मिसाल लघु भारत से करना बिल्कुल ठीक है। काशी में अनादिकाल से तीर्थयात्रियों का आगमन होता रहा है। यहां के ठग तीर्थयात्रियों को परेशान करते और उन्हें लूट लेते थे। ऐसी स्थिति में तीर्थयात्रियों के मन में काशी के प्रति दुर्भावना न उत्पन्न हो, इसके लिए यहां के बुद्धिजीवियों के एक दल ने ‘‘काशी तीर्थ सुधार ट्रस्ट ’’ की स्थापना की। सन 1926 में स्थापित ट्रस्ट के प्रथम अध्यक्ष सर राजा मोतीचंद्र जी थे। ट्रस्ट  से जुड़े सभी सम्मानित सदस्य काशी आने वाले तीर्थ यात्रियों के लिए ठहरने व दर्शन कराने की व्यवस्था करते। साथ ही घाटों व ऐतिहासिक स्थलों के संरक्षण की आवाज बौद्धिक माध्यमों से उठाते रहते। ट्रस्ट  के इस पहल से पूरे देश से आने वाले तीर्थ यात्रियों के मन में काशी के प्रति एक बार फिर सम्मान का भाव जगने लगा। इसके अलावा काशी के बारे में विदेशी शासकों को भी यहां की ऐतिहासिकता की रक्षा के बारे में समझाने का प्रयास हुआ। इसीलिए कालांतर में ट्रस्ट  से अंग्रेज अधिकारियों को भी ट्रस्ट  से जोड़ा गया। समय-समय पर बैठकें होतीं थीं। बैठक में गंगा घाटों की रक्षा और उनके विकास पर विशेष जोर दिया जाता। यही नहीं, उस समय घाटों का पूरा सचित्र विवरण एक पुस्तक में प्रकाशित किया गया। इस पुस्तक से प्रभावित तत्कालीन वायसराय लार्ड इरविन ने अपने हस्ताक्षर सहित शुभकामना संदेश भी दिया था। पुस्तक में घाटों पर गंदगी वाले नालों का विवरण भी प्रकाशित किया गया था। ट्रस्ट  द्वारा काशी की ऐतिहासिक धरोहरों को संरक्षित करने के बौद्धिक प्रयासों की सराहना अंग्रेजी लेखक एमएस डाॅडसन अपनी बनारस पर आधारित पुस्तक में कई स्थानों पर करते हैं। उन्होंने काशी तीर्थ सुधार ट्रस्ट की ओर से प्रकाशित पुस्तक शृंखला ‘बनारस; के BENARES ANd ITS GHATS ; BENARES 1931; खंड के उद्धरण कई अध्यायों में प्रस्तुत किए हैं। उन्होंने माधुरी देसाई के निबंध में बनारस के नगर विट्रस्ट  और वास्तु के बारे में लिखी बातों की सराहना की है।

ट्रस्ट के कार्यक्रम :

काशी तीर्थ सुधार ट्रस्ट की ओर से काशी की जीवन रेखा गंगा की अविरलता और निर्मलता के लिए समय-समय पर विभिन्न जागररुकता अभियान चलाया जाएगा। इसके अलावा सरकार की ओर से किए जा रहे गंगा निर्मलीकरण के प्रयासों में सहयोग दिया जाएगा। साथ ही केंद्र सरकार को ट्रस्ट  की ओर से समय-समय पर गंगा के लिए किए गए कार्यों का प्रतिवेदन भी भेजा जाएगा। गंगा की अविरलता और निर्मलता के साथ हमारी सबसे बड़ी पूंजी गंगा घाटों का संरक्षण ट्रस्ट की प्राथमिकता होगी। जर्जर घाटों की मरम्मत, पुराने घाटों का संरक्षण, स्वच्छता आदि के लिए निरंतर प्रयास होगा। काशी की पंचक्रोशी यात्रा क्षेत्र को दुरुस्त करने का कार्य भी हमारी प्राथमिकता है। इसके लिए सरकारी तौर पर प्रयास किया जाएगा। घाटों पर गंदगी रोकने के लिए कूड़ेदान आदि की भी व्यवस्था करना हमारा दायित्व होगा। लोगों में सफाई के प्रति जिम्मेदारी का एहसास हो इसके लिए घाटों पर जागरुकता से संबंधित वाक्य, चित्र या काव्यांश लिखे जाएंगे। इसके साथ काशी की मंदिरों को भी स्वच्छ एवं संरक्षित रखने का प्रयास किया जाएगा।आनंद कानन के नाम से विख्यात काशी को एक बार फिर हरियाली से भरपूर सुंदर बनाने का प्रयास ट्रस्ट  की ओर से किया जाएगा। काशी के महत्वपूर्ण स्थानों पर सुंदर फूलों वाले गमले रखे जाएंगे। सड़कों किनारे पौधरोपण अभियान भी चलाया जाएगा। लक्ष्य है कि आगामी दो वर्षों में काशी की हरियाली का स्तर पांच वर्ग मीटर प्रति व्यक्ति से बढ़कर 20 वर्गमीटर प्रति व्यक्ति किया जाए। इससे हमारा ग्रीन टूरिज्म को बढ़ावा मिलेगा। साथ ही देश की सुंदर नगरियों में काशी का भी नाम शुमार हो जाएगा।काशी तीर्थ सुधार ट्रस्ट काशी की प्राकृतिक संपदाओं को बचाने का भी प्रयास करेगा। काशी के कुंड यहां की सबसे बड़ी प्राकृतिक संपदा हैं। उन ऐतिहासिक कुंडों को पुनर्जीवित करते हुए इसे पर्यटन से जोड़ने का प्रयास होगा। साथ ही उन कुंडों के ऐतिहासिक, पौराणिक व धार्मिक महत्वों को विभिन्न माध्यमों से लोगों तक पहुंचाया जाएगा।काशी के इतिहास से दुनिया को परिचित कराने के लिए वेबसाइट, ब्लाग, सोशल नेटवर्किंग साइटों का सहारा लिया जाएगा। इनपर काशी के मंदिर, घाट, ऐतिहासिक स्थलों का समग्र इतिहास समाहित होगा। इसके अलावा बदलते हुए बनारस के बारे में भी परिचित कराया जाएगा। काशी का इतिहास जितना शानदार है उससे कहीं अधिक सुनहरा यहां का वर्तमान होगा। इस तथ्य को साबित करके दुनिया को बताने का प्रयास किया जाएगा। समय-समय पर राष्ट्रीय, अंतर्राष्ट्रीय संगोष्ठियों का भी आयोजन किया जाएगा। इसमें काशी के मूर्धन्य विद्वानों के अलावा दुनिया भर के विद्वान काशी के बारे में अपनी बात बताएंगे।ट्रस्ट  काशी की परंपराओं को संरक्षित करने के साथ ही इसे अंतर्राष्ट्रीय फलक तक पहुंचाने का प्रयास करेगा। यहां के मेले, गीत, संगीत, कला, कौशल, शिक्षा, पत्रकारिता, पांडित्य, आयुर्वेद आदि के संवर्धन की राह निकाली जाएगी। इन क्षेत्रों से जुड़े लोगों को उनकी ही कला में दक्ष करने का प्रकल्प चलाया जाएगा। लोक संगीत, लोककला में महारत प्राप्त कलाकारों को बड़ा मंच मुहैया कराकर काशी के पारंपरिक लोक संस्कृति से दुनिया को रूबरू कराया जाएगा।काशी तीर्थ सुधार ट्रस्ट का एक अहम प्रयास यह भी होगा कि यहां के युवा किसी न किसी एक क्षेत्र में दक्ष हों। इसके लिए ट्रस्ट  दक्षता कार्यक्रम भी चलाएगा। युवाओं के हाथ में हुनर रहेगा तभी तो हमारा बनारस ‘स्किल्ड’ होगा। इसके लिए सरकारी तौर पर भी ट्रस्ट  प्रयास करेगा कि काशी के युवाओं को दक्ष बनाने के लिए व्यावसायिक दक्षता कार्यक्रम चलाया जाए। यहां पर्यटन की असीम संभावनाएं हैं। इसलिए काशी घुमाने वाले जानकार गाइड की आवश्यकता पड़ती है। युवाओं को काशी के इतिहास के साथ कोई अंतर्राष्ट्रीय भाषा का ज्ञान कराना प्राथमिकता होगी। इसके अलावा काशी कर्मकांड पंडितों के लिए विख्यात है। यहां के पंडितों की मांग दुनिया के हर कोने में की जाती है। कारण कि दुनिया के हर देश में भारतीय बसे हैं। ऐसे में यहां के युवा संस्कृत विद्यार्थियों को अंग्रेजी भाषा का ज्ञान कराकर उन्हें विदेशों में पूजन-अर्चन कराने के योग्य तैयार किया जाएगा।काशी की हस्तकला दुनिया के लोगों को अपना मुरीद बनाए हुए है। यहां की हस्तकला को दुनिया के मंच पर तो सम्मान मिला लेकिन कलाकारों को नहीं। ट्रस्ट  काशी के हस्तकला शिल्पकारों को भी समय के अनुरूप दक्ष करने का प्रयास करेगा। इससे वह खुद विदेशों में अपने उत्पाद निर्यात कर सकेंगे। साथ ही कलाकारों की भी समीक्षा दुनिया के पटल पर होगी। साथ ही कलाकारों को अपनी कला में नवीन प्रयोग करने की भी संभावनाओं को बताने के लिए विशेषज्ञों की व्यवस्था की जाएगी। इसमें काशी का बुनकर समाज भी शामिल होगा।काशी तीर्थ सुधार ट्रस्ट उक्त पहलुओं पर पहले से कार्यरत संस्थाओं व संगठनों को साथ काम करने के लिए आमंत्रित करता है।

काशी तीर्थ सुधार ट्रस्ट प्रबंधन समिति :

संरक्षक:

श्री चंद्रशेखर शाह

प्रो. गिरीश चंद्र चैधरी

सलाहकार:

डा. ओपी केजरीवाल- पूर्व केंद्रीय सूचना आयुक्त

श्री श्याम लाल सिंह- वास्तुकार

अध्यक्ष:

श्री गोविंद जी अग्रवाल

उपाध्यक्ष:

श्री विवेक साह

महामंत्री:

श्री मनोज कुमार शाह

कोषाध्यक्ष:

श्री दीपेश चंद्र चैधरी

कार्य समिति सदस्य:

श्री चंद्र भूषण धर द्विवेदी- पूर्व राजस्व सचिव (सेवानिवृत्त, आइएएस)

डा. मोनिका गुप्ता- चिकित्सक

श्रीमती मोहिनी झंवर- समाजसेवी

श्री अनुपम रघुवंशी- शिक्षाविद

प्रो. पुष्कर रंजन-चिकित्सक

श्री भारत भूषण देव, वाराणसी

श्री मनमोहन गुप्त-सर राजा मोती चंद्र जी के वंशज

श्री राजेंद्र उपाध्याय- आध्यात्मिक चिंतक

डा. कृष्णकांत शुक्ल- वैज्ञानिक, पर्यावरणविद एवं संगीतकार

विशेष आमंत्रित सदस्य:

श्री राजीव बाबा- टेलेनाॅर, नार्वे

श्री मनीष सांसी- यूनिनाॅर, भारत

श्रीमती रोली जिंदल- प्रबंधन विशेषज्ञ व लेखक

प्रो. प्रदीप श्रीवास्तव-आईआईटी बीएचयू